সিদি বেল আব্বেস

সিদি বেল আব্বেস (আরবি: سيدي بلعباس) আলজেরিয়ার সিদি বেল আব্বেস উইলিয়াতের [প্রদেশ] (২০০৫ সালে প্রদেশের জনসংখ্যা ছিল ৫৯০,০০০ জন) রাজধানী (২০০৫ সালে শহরের জনসংখ্যা ছির ২০০,০০০ জন)। একে বেল আব্বেসও বলা হয় | সিদি বেল আব্বাসের নামানুসারে এই শহরের নাম রাখা হয়েছে, সিদি বেল আব্বাস একজন মুসলিম মারাবাউত বা মহামানব ছিলেন, তাঁকে এখানে সমাধিস্থ করা হয়েছে। এটি দেশের উত্তর পশ্চিমাঞ্চলে অবস্থিত। এর আয়তন ৯,১৫০.৬৩ বর্গ কিলোমিটার (৩,৫৩৩.০৮ বর্গ মাইল)। শহরটি আঙ্গুর বাগান, বাজার উদ্যান, ফলের বাগান এবং শস্যক্ষেতের একটি গুরুত্বপূর্ণ আঞ্চলিক বাণিজ্যিক কেন্দ্র। এটি পূর্বে চারটি ফটক সহ প্রাচীর দ্বারা বেষ্টিত ছিল এবং বর্তমানে এখানে একটি বিশ্ববিদ্যালয়ের প্রধান ক্যাম্পাস রয়েছে। সিদি বেল আব্বেস ভূমধ্যসাগর থেকে ৭৫ কিলোমিটার দূরে অবস্থিত। ১৮৩৩ সালে নির্মিত ফরাসি শিবিরের কাছাকাছি ওয়াদি চেলিফ নদীর তীরে বর্তমান শহরটি গড়ে উঠে। ১৮৪৯ সালে বিদ্যমান সামরিক চৌকের কাছাকাছি একটি পরিকল্পিত কৃষি শহর প্রতিষ্ঠিত হয়। ১৮৩০ এর দশক থেকে ১৯৬২ সাল পর্যন্ত শহরটি ফরাসী বিদেশী সৈন্যদলের সাথে ঘনিষ্ঠভাবে জড়িত ছিল, এখানে সৈন্যদলের প্রাথমিক প্রশিক্ষণ শিবির ছিল এবং এখানে প্রথম বিদেশী রেজিমেন্টের সদর দফতর ছিল। ১৮৯০ এর দশকের শেষদিকে এই শহরটি স্পেনীয় উপস্থিতি হিসাবে বর্ণনা করা হয়েছে, তখন শহরটির বেসমারিক জনসংখ্যা ছিল প্রায় ৩০,০০০ জন। প্রধান ভবনগুলি কোয়ার্টিয়ার ভিয়েনট এর ফরাসী সামরিক জেলায় ছিল। আধুনিক আলজেরিয়ান জাতীয় পুলিশ ফৌজের প্রশিক্ষণ কেন্দ্র সিদি বেল আব্বেসে অবস্থিত। ১৯৩০ এর দশকে পুরনো শহরের অনেক প্রাচীর ভেঙে ফেলা হয়। ঐতিহ্যবাহী এলাকাসমূহ প্রশস্ত পথ এবং শহরের চকে রূপান্তরিত করা হয়, যার ফলে শহরটি তার আগের বৈশিষ্ট্যটি অনেকটাই হারাতে পারে। শহরটি মেকেরা নদীর দুপাশে এবং 'সিদি মোহাম্মদ' বেনালি হ্রদের পাশে গড়ে উঠেছে, হ্রদটি এই এলাকার পানির একটি গুরুত্বপূর্ণ জলাধার। সিদি বেল আব্বেস এ উষ্ণ-গ্রীষ্ম ভূমধ্যসাগরীয় জলবায়ু বিরাজ করে (কোপেন জলবায়ু শ্রেণিবিন্যাস সিএসএ)। শহরটির অর্থনীতি কৃষিকে কেন্দ্র করে গড়ে উঠেছে, বিশেষ করে গম এবং বার্লির মতো খাদ্যশস্য উৎপাদন এবং আঙ্গুর শিল্প এর প্রধান অর্থনৈতিক উৎস। এখানে একটি কৃষি যন্ত্রপাতি উৎপাদন কারখান আছে। এখানে দুটি বড় দুগ্ধ কমপ্লেক্স আছে। সিদি বেল আব্বেস সড়ক এবং রেলপথের মাধ্যমে আলজেরিয়ার অন্যান্য শহরের সাথে ভালভাবে সংযুক্ত। সিদি বেল আব্বেস থেকে বন্দর নগরী ওরান ৭০ কিলোমিটার উত্তরে এবং উত্তর আলজেরিয়ার দ্বিতীয় বৃহত্তম শহর তিলিমসানের অবস্থান ৯০ কিলোমিটার পশ্চিমে। নিকটতম আন্তর্জাতিক বিমানবন্দর হলো ওরানের ওরান এস সেনিয়া, তবে শহরটি একটি অভ্যন্তরীণ বিমানবন্দর সিদি বেল আব্বেস বিমানবন্দর দ্বারা সেবা প্রদান করে থাকে (আইএটিএ: বিএফডব্লিউ, আইসিএও: ডএওএস)। সিদি বেল আব্বেস বিমানবন্দরটি শহর থেকে দক্ষিণ-পূর্বে ৪ কিলোমিটার (২.৫ মাইল) দূরে অবস্থিত। সিদি বেল আব্বেস এর ট্রামপথ লাইনটি ২৫ জুলাই, ২০১৭ চালু হয়। হালকা রেলপথের দৈর্ঘ্যে ১৪.৭ কিলোমিটার, ২২ টি স্টেশনের মাধ্যমে শহরের প্রধান প্রধান এলাকাগুলি জুড়ে রয়েছে। রেনে রাফায়েল ভিভিয়ানি (৮ নভেম্বর, ১৮৬৩ - ৭ সেপ্টেম্বর, ১৯২৫) তৃতীয় প্রজাতন্ত্রের একজন ফরাসি রাজনীতিবিদ ছিলেন, তিনি প্রথম বিশ্বযুদ্ধের প্রথম বছর প্রধানমন্ত্রী হিসাবে দায়িত্ব পালন করেন। গ্যাস্টন মরিস জুলিয়া (৩ ফেব্রুয়ারি, ১৮৯৩ - ১৯ মার্চ, ১৯৭৮) একজন গণিতজ্ঞ, বিশৃঙ্খলা তত্ত্ব এর "জুলিয়া সেট"এর জন্য বিখ্যাত। মার্সেল সেরদান (১৯১৬-৪৯): ফরাসি বক্সার; লে বোম্বার্ডিয়ার মারোকেইন (মরোক্কান বোমারু বিমান) নামে পরিচিত। ডিজিলালী লিয়াবেস (১৯৪৮-৯৩): বিখ্যাত আলজেরীয় সমাজবিজ্ঞানী, দার্শনিক, সাহিত্য এবং মানবিকতায় ডক্টরেট ডিগ্রি প্রাপ্ত। জেন বয়ার (১৯৪৮-২০০৪), ফরাসি অর্গানবাদক মোহাম্মদ বেদজাউই: (২১ সেপ্টেম্বর ১৯২৯) পররাষ্ট্রমন্ত্রী। প্রাক্তন বিচারমন্ত্রী (১৯৬৪–৭০), ফ্রান্সে নিযুক্ত রাষ্ট্রদূত (১৯৭৯–৭৯) এবং জাতিসংঘে আলজেরিয়ার স্থায়ী প্রতিনিধি (১৯৭৯-৮২)। তিনি হেগ এ আন্তর্জাতিক আদালত এর বিচারক ছিলেন (১৯৮২-২০০১)। ব্রিজিত গিরাদ (জন্ম ১৯৬০), ফরাসি লেখক কাদ মেরাদ (১৯৬৪): বিয়েনবেন্যু শেজ লেস চ্যাটিস র অভিনেতা Sidi Bel Abbes, lexicorient.com (Encyclopaedia of the Orient), internet article. Martin Windrow, page 138 Our Friends Beneath the Sands - The Foreign Legion in France's Colonial Conquests 1870-1935, আইএসবিএন ৯৭৮-০-২৯৭-৮৫২১৩-১ "Weatherbase: Historical Weather for Sidi-bel-abbes, Algeria"। Weatherbase। ২০১১।  Retrieved on November 24, 2011. "Sidi Bel Abbes"। Cleaner Energy Saving Mediterranean Cities। ৩ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২০ সেপ্টেম্বর ২০২০।  Barrow, Keith। "Sidi Bel Abbès opens first light rail line" (ইংরেজি ভাষায়)। সংগ্রহের তারিখ ২০১৭-০৭-২৬।  ফেসবুকে সিদি বেল আব্বেস উইকিমিডিয়া কমন্সে সিদি বেল আব্বেস সম্পর্কিত মিডিয়া দেখুন। ফেসবুকে সিদি বেল আব্বেস উইকিভ্রমণে সিদি বেল আব্বেস সম্পর্কিত ভ্রমণ নির্দেশিকা রয়েছে। উইকিমিডিয়া কমন্সে সিদি বেল আব্বেস সংক্রান্ত মিডিয়া রয়েছে।